Francois & Krystle se strand troue in Patrenoster - Mooi Troues
Francois & Krystle se strand troue
Op 'n Wildsplaas in Thabazimbi, net voordat die son sy laaste strale agter die horison intrek, vra Francois die mooie Krystle om sy vrou te word. Dis 'n baie gelukkige paartjie wat 'n paar maande later ewige trou aan mekaar beloof by Gelukkie. Dis 'n romantiese klein venue by die idilliese weskus dorpie Paternoster, wat "Onse Vader," beteken. Seemeeue krys en sweef laag in die blou lug toe die bruid en haar kaalvoet gevolg aangestap kom na die strand waar die seremonie plaasvind.
By Gelukkie staan aanwysings op hout balkies tussen die skulp grys paadjies om die gaste in die regte rigting te stuur. Heel oorspronklik is daar selfs een waaraan kwaste hang, Dit is daar vir die gene wat eers die sand tussen hulle tone wil afvee. Die groot geel sonneblomme in die bruid en gevolg se hand ruikers is verder geneem tot op die tafels by die onthaal. Dit pas perfek by hul gemaklik warm Weskus troue soos die bruidspaar beplan het. Hulle huwelik begin met die son, see en baie liefde wat hul omring.
Die eerste keer wat ek Franna (Francois Bezuidenhout) ontmoet het was November 2004 in Margate op ons matriek vakansie. Toevallig het hy in dieselfde woonstelblok gebly as wat my vriendin se ou gebly het. En so het ons almal maar saam gekuier. Ken mekaar dus al 11 jaar.
Was op 'n familie naweek in Thabazimbi op n wildsplaas Net voor son onder het ons 'n entjie gaan ry.. Ons het n bottel wyn gehad en net gesels. Toe ek weer kyk het hy my gevra om te trou.
Ons was 8 maande saam voor ons getrou het.
Geniet elke oomblik van die reëlings. Doen wat julle wil. Dis julle dag. Die huwelik is soos 'n leë boks. Jy moet iets insit voordat jy iets kan uithaal. In ons huwelik maak ons 'n punt daarvan om te gee, om mekaar lief te hê, en saam die Here te dien. Dit is wat ons boks gaan vol maak. Die lekkerste lekkerste lekker = SAAM